text: нина сергеевна смирнова(29 маусым 1908, ульянов облысы дмитровград қаласы ақпан 1978, алматы) әдебиет зерттеушісі, филология ғылымдарының докторы (1951), профессор (1953), қазақстан ға академигі (1956). мму-ды (1929), оның аспирантурасын (1939) бітірген. 1939 жылдан қазпи-де (қазіргі абай атындағы қазақ ұлттық педагогика университеті) оқытушы, кафедра меңгерушісі 1945 жылдан қазақстан ға әдебиет және өнер институтында аға ғылыми қызметкер болды. ғылыми-зерттеу еңбектері қазақ фольклортану ғылымы мәселелеріне: қазақтың ауызша тараған поэтикалық шығармаларының тарихи даму жолдары эпос айтыс қазақ ауыз әдебиетінің басқа жанрлары фольклор жазба әдебиеттің байланысы мәселелеріне қазақ фольклортану тарихына, т.б. арналған. “қазақ әдебиетінің тарихы” (1-т., 1968) “қазақ (1972), т.б. еңбектерді шығаруға атсалысқан. м.әуезовпен бірге эпикалық туындылардың (“қамбар батыр”, “қозы көрпеш баян сұлу”, “алпамыс батыр”, “қыз жібек”) ғылыми басылымдарына басшылық жасаған. жамбыл шығармалары туралы зерттеу еңбегін, қазақстандағы орыс мектептері үшін қазақ әдебиеті оқулықтарын (м.сильченкомен бірге, 1970) қазақ ауыз әдебиеті жөнінде бағдарламалар, ауыз әдебиетін жинау жөнінде әдіснамалық нұсқаулар жазған. очерки казахской литературы xvііі века, а., 1951; казахская народная поэзия, 1967.